Robert Skov scorede lørdag sit 29. mål i Superligaen i denne sæson, og han slår dermed Ebbe Sands rekord.

FC Københavns Robert Skov satte lørdag en fornem rekord i Superligaen, da han i kampen mod FC Nordsjælland scorede sit 29. mål i sæsonen.

Dermed overhaler Skov en dansk fodboldlegende i form af Ebbe Sand, der i sæsonen 1997/98 scorede 28 mål for Brøndby.

Skovs rekordmål blev til efter en kontra, hvor han løb fri på højrekanten.

Afslutningen blev en anelse kikset, hvorved den snød Nicolai Larsen i FCN-målet og trillede i mål via indersiden af den fjerneste stolpe.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)